Konferensi Parubahan Iklim PBB 2007

Konferensi Parubahan Iklim Pasarikatan Banso-banso 2007 () diadoan di Bali International Conference Centre, Nusa Dua, Bali, Indonesia antaro 3 inggo 15 Desember 2007.

Struktur 
Konferensi ko tadiri ateh babarapo patamuan nan saliang takaik, antaro lain:
 Patamuan ka-13 Nagara-nagara Anggota (Conference of the Parties) Pajanjian Karangko Karajo Parubahan Iklim;
 Patamuan ka-3 Nagara-nagara Anggota (Conference of the Parties) Protokol Kyoto;
 Sesi ka-27 Badan Palaksana jo Badan Panasihat Sains jo Teknologi Pajanjian Karangko Karajo Parubahan Iklim;
 Sesi ka-4 Kalompok Karajo Ad hoc untuak Komitmen Lanjuik Nagara-nagara Anggota taadok Lampiran I Protokol Kyoto.

Pasiapan acara 
Subagai tuan rumah, Indonesia manunjuak Menteri Lingkuangan Iduik Rahmat Witoelar subagai katua umum panitia palaksanaan jo Agus Purnomo sabagai katua harian. Delegasi Indonesia nan baranggotakan 78 urang diketuai dek Emil Salim.

Indonesia manangguang ampia saluruah biaya konferensi; Kamantarian Kauangan mampasiapan labiah kurang Rp 15 miliar. Pangamanan disadioan dek Kapolisian Republik Indonesia basamo unit kaamanan PBB, Tentara Nasional Indonesia, jo satuan pangamanan tradisional pecalang.

Pambukaan 

Konferensi dibukak pado 3 Desember 2007 di Plenary Room, Bali International Convention Center, dek Presiden Indonesia Susilo Bambang Yudhoyono jo Presiden Conference of Parties UNFCCC David Mwiraria dari Kenya. Acaro kudian dilanjuikan jo pidato panel dari Sekretaris CoP Yvo de Boer.

Jalan acara  
Konferensi ko didominasi jo pasiapan nagara-nagara anggota PBB untuak mananggulangi parubahan iklim malalui negosiasi pambaharuan Protokol Kyoto. Proposal awal nan diajuan dek Uni Eropa manyatoan baso emisi global akan mamuncak dalam waktu 10 inggo 15 tahun. Proposal ko manyaruan agar nagara-nagara maju untuak dapek mencapai target emisi 20-40% di bawah level tahun 1990 pado tahun 2020. Proposal ko ditulak kareh dek Amerika Sarikat nan didukuang jo Japang, Kanada, Australia, jo Rusia. Pado akhianyo, hasil konferensi ko mamandatkan "panurunan nan drastis pado tingkek emisi global".

Hasil

Komunike Bali 
Pado tanggal 30 November 2007, sakitar 150 pamimpin parusahaan dunia manandatangani sabuah Komunike Bali nan baisi seruan agar adonyo sabuah pajanjian antarobanso komprehensif dan maikek sacaro hukum untuak mananggulangi parubahan iklim, managehan paran ilmu pangatauan untuak mangurangi kadar emisi dunia, manyaruan nagara-nagara industrial untuak ado di barisan muko untuak mausaoan pancagahan parubahan iklim, sarato manyaruan pamimpin dunia untuak manyapakati satu karangko karajo untuak sabuah pajanjian antarobanso nan baru untuak manggantian Protokol Kyoto. Komunike ko diusaoan dek UK and EU Corporate Leaders Groups on Climate Change nan dipimpin dek Charles, Pangeran Wales. Antaro parusaoan nan manandatangan komunike ko adolah Nokia, Tesco, Lloyds TSB, jo Nike.

Bali Road Map 
Bali Road Map adolah sarangkaian rencana nan disapakati dek patamuan CoP UNFCCC untuak mawadahi langkah komprehensif pananggulangan parubahan iklim. Di dalamnyo tamasuak sabuah Bali Action Plan nan ditarapan sapanjang duo tahun dan salasai dibahas pado Konferensi Parubahan Iklim PBB 2009 di Copenhagen, Denmark.

Bali Declaration by Climate Scientists 
Bali Declaration by Climate Scientists adolah sabuah deklarasi nan ditandotangani labiah dari 200 pakar kajian parubahan iklim nan manyaruan target spesifik pado pangurangan emisi dunia. Deklarasi ko dipasiapan dek Climate Change Research Centre di Universitas New South Wales, Australia.

Rujuakan 

Parubahan iklim
Pasarikatan Banso-Banso